የዓለም የውሃ ቀን በኢትዮጵያ ተከበረ
የዓለም የውሃ ቀን በኢትዮጵያ ለሁለተኛ  ጊዜ  ተከበረ  ።የአገር አቀፍ ደረጃ ለ25ኛ ጊዜ  እየተከበረ ያለውን የዓለም የውሃ ቀንን የኢትዮጵያ ውሃ  ቴክኖሎጂ ኢንስቲትዩት ከውሃ ፣ መስኖና ኤሌክትሪክ ሚኒስቴር እና አጋር  ድርጅቶች ጋር  በመተባባር በተለያዩ ዝግጅቶች ተከብሯል ።       በዛሬው  ዕለት  በኢትዮጵያ ውሃ ቴክኖሎጂ ኢንስቲትዩት ቅጥር  ግቢ ውስጥ  በተከበረው  የዓለም የውሃ  ቀን በዓል ላይ  የውሃ ፣ መስኖና ኤሌክትሪክ ሚኒስትር ዲኤታ አቶ ከበደ  ገርባ በክብር እንግድነት ተገኝተዋል ።አቶ ከበደ ገርባ በዓሉ ላይ ባደረጉት ንግግር እንደገለጹት  የዓለም የውሃ ቀን በዓል ሲከበር በዓለምም ሆነ በሃገራችን ያለውን የህዝብ ቁጥርና ዕድገት በማሰብነው ብለዋል ።በኢትዮጵያም ሆነ በዓለም የኢንዱስትሪ መስፋፋት እንዲሁም የዓለም የአየር ንብረት መለዋወጥ  ጋር ተያይዞ  እየተከሰተ ያለውን  የውሃ እጥረትና ብክለት ለመከላከል ና ለመቋቋም  አገራት  በጋራ መሥራት እንዳለባቸው አቶ ከበደ ጥሪ አቅርበዋል ።የዓለም የውሃ ቀንን ምክንያት በማድረግም በኢትዮጵያ የውሃ ቴክኖሎጂ ኢንስቲትዩት ግቢ ውስጥ የተገነባውና በኢትዮጵያና ጃፓን መንግሥት ትብብር የተሠራው  የሠልጣኞች ማደሪያ ህንጻ ተመርቋል ።በኢትዮጵያ የጃፓን አምባሳደር ተወካይ አኪራ ኡቺዳ  የሠልጣኞች  ማደሪያ  ህንጻ መመረቁን  አስመልክተው ባደረጉት ንግግር እንደገለጹትም በ54 ሚሊዮን ብር ወጪ የተገነባው ማዕከል  ኢንስቲትዩቱ የሚያካሄደው የሥልጠና መርሃ ግብር የተሳካ እንዲሆን ትልቅ ሚና  ይጫወታል ብለዋል ።      በተጨማሪም በ11 ወራት ውስጥ ግንባታውን ለማጠናቀቅ  የታሰበውን የሞሮኮ ንጉስ መሐመድ 6ኛ የዘላቂ ልማት ፋውንዴሽን ግንባታን በኢንስቲትዩቱ ቅጥር ግቢው ውስጥ  የማስጀመር ሥራም ተከናውኗል  ።      